stanford-oval/wikipedia huggingface dataset:
שאול לנדא
הערות שוליים

↑  התגורר בקצה הרובע היהודי (קז'ימייז') בבנין גדול ומבוצר שכונה "הצלת נפשות", את הבניין הקים יהודי בשם משה שהיה אחיו של אייזיק יעקלס, כמצודה עם מנהרות ויציאות חבויות, למקרה של פוגרום ביהודי העיר.
↑  פייבל הירש ווטשטיין, תולדות מהרח"ן, קרקוב תרנ"ג, עמ'15, באתר אוצר החכמה.
↑  רבי משה סופר, חתם סופר (שו"ת, מהדורה חדשה), חלק ד', אבן העזר חלק ב', תשובה כ"ב, ירושלים, עמ' מ"ט, באתר אוצר החכמה (צפייה חופשית – מותנית ברישום).
1 2 3  אהרן מרקוס, "החסידות", תל אביב תשי"ד, עמ' 233, באתר אוצר החכמה (צפייה מוגבלת למנויים).
.
↑  "הארות והערות במהגי חת"ם סופר", בתוך: קובץ תורני אוצרות הסופר, קובץ כ"א, ירושלים תשע"א, עמ' פ"ז, באתר אוצר החכמה (צפייה חופשית – מותנית ברישום).
↑  משה קמלהאר, רבי דוב בר מייזלש, ירושלים תש"ל, עמ' 78, באתר אוצר החכמה (צפייה חופשית – מותנית ברישום).
↑  רבי משה סופר, חתם סופר (שו"ת, מהדורה חדשה), אבן העזר חלק ב', תשובות כ"א וכ"ב, ירושלים, עמ' מ"ז-מ"ט, באתר אוצר החכמה (צפייה חופשית – מותנית ברישום).
↑  רבי שלמה זלמן ליפשיץ, חמדת שלמה (שו"ת), סימן ע"ד, פתח תקוה תשכ"א, עמ' 175, באתר אוצר החכמה (צפייה מוגבלת למנויים).
↑  רבי חיים הלברשטאם, דברי חיים (שו"ת), חלק א', ניו יורק תש"ה עמ' 167, באתר אוצר החכמה (צפייה מוגבלת למנויים).
↑  רבי נחום טרייביטש, שו"ת רבי נחום טרייביטש, תשובה מ"ט, ירושלים תשמ"ט, עמ' ע"ג, באתר אוצר החכמה (צפייה חופשית – מותנית ברישום).
↑  רבי אברהם נפתלי הרץ ינר, צלותא דאברהם, סימן נ"א, לבוב תרכ"ח, עמ' קכ"ג, באתר אוצר החכמה (צפייה מוגבלת למנויים).
↑  רבי משה סופר, חתם סופר (שו"ת), חלק ב-ג (אורח חיים, יורה דעה), תשובה ק"ב, ברטיסלבה תר"א - תרע"ב, דף ל"ו עמ ב', באתר אוצר החכמה (צפייה חופשית – מותנית ברישום).
↑  רבי אברהם זאב וולף פרנקל, משיב כהלכה, תשובה ח', קרקוב תרמ"ה, עמ' 16, באתר אוצר החכמה.
↑  בית העלמין החדש בקראקוב, באתר "קברי צדיקים".
שרשרת פרוטון-פרוטון

שרשרת פרוטון פרוטון
שרשרת פרוטון-פרוטון (מכונה שרשרת PP) הוא תהליך היתוך גרעיני, בו ממיר כוכב מימן להליום. זהו התהליך הדומיננטי בכוכבים שגודלם כגודלה של השמש ומטה. בכוכבים גדולים יותר (1.3 מסות שמש ומעלה) לעומת זאת, מחזור CNO הוא התהליך הדומיננטי.
התהליך

כאשר ענן מולקולרי קורס כבידתית ומתהווה קדם-כוכב (protostar), הטמפרטורה שלו מתחילה לעלות. עם המשך הקריסה של הענן עולה הטמפרטורה למעל 10 מיליון מעלות ומתחיל היתוך גרעיני. בתגובות אלו מתמזגים שני גרעיני אטומי מימן, שבכל אחד מהם יש פרוטון אחד, ויוצרים גרעין חדש, בעל פרוטון אחד ונייטרון אחד. גרעין זה נקרא מימן כבד או דאוטריום. כתוצאה ממיזוג זה נפלטים החלקיקים פוזיטרון וניטרינו. בהמשך הדיאוטריום מתמזג עם פרוטון נוסף ויוצר איזוטופ הליום-3, כלומר גרעין בעל שני פרוטונים ונייטרון אחד. תוך כדי התהליך נפלט פוטון של קרינת גמא. לבסוף, מתמזג איזוטופ ההליום-3 עם איזוטופ זהה ויוצר איזוטופ הליום-4, בעל שני פרוטונים ושני ניטרונים. זאת תוך פליטת שני פרוטונים.
בתגובה זו לוקחים חלק שישה פרוטונים. ארבעה יוצרים את גרעין ההליום והשנים הנותרים חוזרים למאגר הפרוטונים אשר בליבת הכוכב. לפי הקשר מסה אנרגיה (E=mc²) שינוי באנרגיה של המרכיבים גורר ירידת מסה של התוצרים. כך שלמעשה כ-0.75 אחוזים מהמסה של המרכיבים המקוריים משתחררת כאנרגיה.
לצורך קיום התהליך נדרשת טמפרטורה גבוהה מ-10 מיליון מעלות קלווין מכיוון שיש צורך להתגבר על כוח הדחייה החשמלי בין הפרוטונים, ולקרב אותם מספיק עד שהכוח הגרעיני (שהוא כוח משיכה הדועך במהירות עם המרחק ודומיננטי רק במרחקים קטנים מאוד), יתגבר על הדחייה החשמלית. בטמפרטורה של 10 מיליון מעלות קלווין רוכשים הפרוטונים אנרגיה קינטית מספקת כדי לקרב את הפרוטונים מספיק, למרות הדחיה החשמלית.
שרלוט ברגמן

| --- | --- |

שרלוט ולואיס ברגמן, 1950
 לידה:  1903 אנטוורפן, בלגיה
 פטירה:  2002 (בגיל 99 בערך) ירושלים
 תחום יצירה:  אוסף פרטי 
 בן זוג:  לואיס ברגמן
 
שרלוט ברגמן (1903–2002) הייתה אספנית ונדבנית ישראלית ילידת בלגיה.
קורות חיים

שרלוט ברגמן נולדה באנטוורפן לאב סוחר יהלומים יליד פולין. בבגרותה התחתנה עם לואיס ברגמן, אדריכל אנגלי שאיתו חלקה אהבה לטיולים ואומנות. הזוג ברגמן התגוררו שנים רבות בלונדון ונסעו לראשונה בשנות העשרים לישראל ולמזרח התיכון. שרלוט ולואיס יצרו קשרים עם אמנים רבים, בהם פבלו פיקאסו, הנרי מור ורבים אחרים. הם היו מקורבים לראול דופי, חבר שלעיתים קרובות הצטרף לבני הזוג במסעותיהם. בני הזוג אספו דוגמאות לאמנותו של דופי, כולל דיוקן שצייר את שרלוט. אמנים אחרים שנאספו על ידי הזוג כללו את בראק ושאגאל, כמו גם את אנטל בירו.
עם פרוץ מלחמת העולם השנייה שרלוט ולואיס ברגמן שהו בארצות הברית ומעולם לא חזרו להתגורר באנגליה. שרלוט איבדה רבים מבני משפחתה במהלך השואה. בני הזוג ברגמן התגוררו בניו יורק והתערו באירועים ובחברה המקומית. דירתם הפכה לסלון למוזיקה, אמנות ופוליטיקה והם נהיו לתומכים נלהבים של התנועה הציונית ומדינת ישראל.
קורות חיים > עלייה ארצה

לאחר מותו של לואיס ברגמן בשנת 1955, שרלוט המשיכה לאסוף יצירות אמנות חדשות. בעקבות מלחמת ששת הימים היא עלתה לארץ. ביחד עם טדי קולק היא חלקה חזון משותף של הקמת מוזיאון לאומי בירושלים, והייתה מעורבת בהקמת מוזיאון ישראל. בארץ היא הפכה לתורמת בשלל עניינים, לעיתים בצורה אנונימית.
בשנות השבעים של המאה ה-20, ברגמן בנתה את בית הקבע שלה בשטח המוזיאון, בעידודו של טדי קולק. ברגמן מיקמה שם את אוספי האמנות והאתנוגרפיה שלה. בדיוק כמו שעשתה בניו יורק, גם בירושלים, שרלוט אירחה אירועי חברה וקיבלה בברכה מבקרים מהארץ ומהעולם לביתה.
קורות חיים > מותה

ב-17 ביולי 2002 נפטרה שרלוט ברגמן בחדר השינה שלה, המכונה היום החדר של הנרי מור. הבית וציוריו, פסליו, קרמיקה ועבודות על נייר הועברו בירושה למוזיאון ישראל. שרלוט ברגמן ביקשה שהבית ישמש מקום לאירועים מיוחדים, כפי שהיה בחייה, החדר משקף בית של חובבי אמנות בסוף המאה העשרים, כמו חדרים תקופתיים אחרים במוזיאון.
לקריאה נוספת

אמנות חזותית בישראל
הערות שוליים

↑  "The Bergman House". Israel Museum. אורכב מ-המקור ב-18 באוגוסט 2016. נבדק ב-19 ביולי 2016. {{cite web}}:  (עזרה)
↑  Silver, Eric (12 באוגוסט 2002). "Life after death for Israel Museum home of the late Charlotte Bergman". The Jerusalem Report. אורכב מ-המקור ב-11 בספטמבר 2016. נבדק ב-29 ביולי 2016. {{cite news}}:  (עזרה)
↑  "The Israel Museum Bergman Villa". Eshet Incentives & Conferences in Israel. אורכב מ-המקור ב-2016-09-10. נבדק ב-29 ביולי 2016. {{cite web}}:  (עזרה)
↑  Charlotte Bergman house panel. Israel Museum. 2015.
| --- | --- |
בקרת זהויות :  NLI: 987007500809205171  GND: 1171262485  ULAN: 500485683  VIAF: 308269943   WorldCat (עם VIAF): 308269943
שיר נפוליטני

שיר נפוליטני הידוע גם כ"קנצונה נפוליטנה" או "קנצונטה" (נפוליטנית: A canzóne napulitana'; איטלקית: Canzone Napoletana) הוא סוגה מוזיקלית של שיר המיועד בדרך כלל לקול טנור או בריטון ומושר בשפה הנפוליטנית, בליווי כלים. התמה המרכזית של השיר היא אהבה, והוא יכול להיות סוג של סרנדה.
השיר הנפוליטני מבוסס על יסודות מסורתיים עממיים מנאפולי והסביבה ועל יסודות קלאסיים - סגנון האריות האופראיות. הקנצונות הנפוליטניות נכנסו לרפרטואר של זמרי אופרה גדולים והתפרסמו על ידי כך בכל העולם. עם השירים הנפוליטניים הידועים נמנים "סנטה לוצ'יה", "פוניקולי פוניקולה", "או סולה מיו" ו"מרוצלה".
התפתחות

השיר הנפוליטני, שצמח מתוך השירה העממית (בין השאר מן הוילנלה מן המאה ה-16), קיבל צורה רשמית ב-1830, שנה בה נוסד פסטיבל פיידיגרוטה (Piedigrotta) לכבוד כנסיית המדונה של פידיגורה בנאפולי. השיר הזוכה בפסטיבל באותה שנה היה Te voglio bene assaie, אותו הלחין מלחין האופרה גאטנו דוניצטי. הפסטיבל התקיים עד 1950.
השירים הנפוליטניים נפוצו מחוץ לאזור נאפולי הודות למהגרים הרבים מאזור זה בין 1880 ו-1920, ובפרט הודות לזמר אנריקו קארוזו, שנהג לשיר כהדרן, לאחר הופעות אופרה במטרופוליטן אופרה בניו יורק, שירים נפוליטניים. כך הפך קארוזו את השיר הנפוליטני לפופולרי בארצות הברית בראשית המאה ה-20. שירים נפוליטניים, בביצוע אותנטי לכאורה, שולבו בפסקוליהם של סרטי הנאו-ריאליזם האיטלקי שהיו פופולריים בעולם בשנות ה-50 של המאה ה-20. בשנות ה-60 של המאה ה-20 היה מרינו מריני לכוכב שירים נפוליטניים בינלאומי.
גם שלושת הטנורים (פלאסידו דומינגו, חוזה קררס ולוצ'אנו פבארוטי), שהיו פופולריים מאוד בשנות ה-90 של המאה ה-20, שילבו שירים נפוליטניים בין אריות אופראיות ששרו. דומינגו הקליט תקליט שלם בשם Italia ti amo, שכולו שירים נפוליטניים. גם זמרים איטלקים מפורסמים אחרים כג'וזפה די סטפנו ואנדראה בוצ'לי הקליטו שירים נפוליטניים רבים ומשלבים אותם בהופעותיהם.
אף על פי שהשיר הנפוליטני מושר בדרך כלל על ידי גברים, ישנן גם זמרות השרות שירים נפוליטניים, שהבולטות בהן הן מינה אנה מציני (Mina Anna Mazzini; מוכרת בשם הבמה "מינה") ופייטרה מונטקורווינו (Pietra Montecorvino).
גם כותבים שאינם מנאפולי כתבו שירים נפוליטניים בנפוליטנית. הבולט בהם היה גבריאלה ד'אנונציו.
שרת (מקצוע)

שרת מנקה את הכניסה לבניין בבואנוס איירס
שרת או (נקרא גם: אב בית או איש תחזוקה) הוא תפקיד הכולל תחזוקה כללית של מבנה, כדוגמת בית חולים, בית ספר, בניין משרדים, בניין דירות ועוד. שרתים אחראים לרוב על הניקיון, התחזוקה ולעיתים גם על האבטחה. במבנים גדולים ובקמפוסים קיים בדרך כלל צוות אנשי תחזוקה, במקרים האלה "אב בית" יהיה האחראי הראשי על מבנה מסוים, ובאחריותו גם ניהול צוות התחזוקה של אותו מבנה.
מטלות המקצוע

עבודות השרת כוללות לרוב את המטלות הבאות או השגחה על ביצוע עבודות אלו:
פתיחה ונעילה של הבניין בתחילת וסוף יום.
ניקיון המבנה על כל חלקיו.
תיקון ליקויים במבנה או באביזרים שבו.
תחזוקה שוטפת.
ראו גם

שיפוצניק
שולמית הרטל

| --- | --- |

 לידה:  13 באפריל 1937 חיפה, פלשתינה (א"י) 
 פטירה:  16 בנובמבר 2013 (בגיל 76) תל אביב-יפו, ישראל 
 תחום יצירה:  פיסול 
 www.shulamithartal.org
 
שולמית הרטל (13 באפריל 1937 – 16 בנובמבר 2013) הייתה פסלת, מורה לפיסול, בעלת סטודיו הרטל לפיסול, למדה פיסול באוניברסיטת מינסוטה (ארצות הברית) ומכון אבני.
הרטל, ילידת חיפה, פרסמה חמישה ספרים, הציגה שבע עשרה תערוכות בישראל, גרמניה, וארצות הברית ופיתחה שיטת פיסול חדשה – "שיטת הרטל" שהיא דרך קצרה בין רעיון לבין הגשמתו בתלת־ממד.
השיטה

ברשת ברזל מעצבים את מעטפת הפסל שהיא בו זמנית גם הקונסטרוקציה הנותנת חוזק לפסל וגם הפסל עצמו. אחת המכשלות בפיסול היא מכשלת הכובד של הפסל, בשיטה זו מתייחסים לקליפה בלבד. הפסל חלול והוא קל יחסית גם כשהוא מצופה בטון או חומר אחר. הרשת היא רשת ברזל צפופה וגמישה שארוגה שתי וערב והיא מהווה שלד חיצוני לפסל.
נפטרה בתל אביב ב-16 בנובמבר 2013.
שלב א:עיצוב פסל ברשת, יוצר:אדם דותן
שלב ב:פסל מצופה בבטון לבן, יוצר:אדם דותן
פסל מוגמר ברשת בלבד
אבני דרך לשיטה

1978 - השיטה פותחה בשנת 1978 והוצגה לראשונה לציבור בתערוכה ב-1980.
1981 - פיסול ברשת בביתן האמנים של אגודת הציירים והפסלים.
1982 - תערוכת עבודות ברשת ופסלי ברונזה במוזיאון יד לבנים פתח תקווה.
1983 - פתיחת סטודיו לפיסול בשיטת הרטל.
1985 - תערוכת פיסול ברשת באגודת הציירים והפסלים.
1993 - הוצאת הספר "קל וחומר - פיסול בשיטת הרטל" ותערוכת פיסול ברשת, דידקטית, לרגל הופעת הספר, במוזאון יד לבנים הרצליה. אוצר: יואב דגון.
2000 - תערוכת הפיסול ברשת בשיטת הרטל, בחסות עיריית תל אביב. בהשתתפות בוגרי ותלמידי השיטה.
2002 - מהדורה שנייה של הספר "קל וחומר - פיסול בשיטת הרטל".
ספרים

1963 - במו ידיך
1975 -בוטיק בבית
1993, 2002 - קל וחומר
2011 - איך הפך אייל המטורלל לאייל המהולל
2013 - תרנגולת עיוורת. תורגם גם לאנגלית - Finding the grain
שולמית גולדשטיין

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  4 במאי 1968 
 פטירה:  27 במאי 2022 (בגיל 54)
 מידע כללי
 מדינה:  ישראל 
 ספורט
 ענף ספורט:  התעמלות אמנותית, התעמלות 
 מועדון:  הפועל אזור
 
שולמית גולדשטיין אידלסון (4 במאי 1968 – 27 במאי 2022) הייתה מתעמלת אמנותית ישראלית ושופטת בין-לאומית בהתעמלות אמנותית. ייצגה את ישראל באולימפיאדה (סיאול 1988) ובשתי אליפויות עולם בהתעמלות אמנותית (1985 ו-1987).
קריירת התעמלות אמנותית

גולדשטיין הייתה חברה במועדון הפועל אזור. היא זכתה באליפות ישראל בהתעמלות אמנותית בשנים 1985–1987.
באליפות העולם שנערכה בוואיאדוליד, ספרד בשנת 1985 היא סיימה במקום ה-49 בקרב רב אישי בתוצאה של 37.050 נק' ובאליפות העולם שנערכה בוורנה, בולגריה, בשנת 1987 היא סיימה במקום ה-72 בקרב רב אישי בתוצאה של 35.500 נק'.
באולימפיאדת סיאול (1988) יצגה את ישראל יחד עם רקפת רמיגולסקי. היא סיימה במקום ה-35 בקרב רב אישי בתוצאה של 36.50 נק' (מקום 37 בחישוק - 8.90 נק', מקום 26 בחבל - 9.40 נק', מקום 37 בקלאבים - 8.95 נק' ומקום 24 בסרט - 9.25 נק') והתאמנה בהדרכת אילנית לזר.
באולימפיאדת אטלנטה (1996), שמשה כשופטת בתחרויות התעמלות אמנותית.
לאחר שפרשה מקריירת הספורט, שימשה גולדשטיין כפרשנית ערוץ הספורט עד לשנת 2016 ובשנים האחרונות לחייה פעלה כמאמנת פילאטיס.
גולדשטיין נישאה לרב-פקד רז אידלסון ונולדו להם שלושה ילדים.
הלכה לעולמה במאי 2022 לאחר מחלה קשה.
הנצחה

במהלך טקס הפתיחה לאליפות אירופה שנערך ביוני 2022 בתל אביב, התקיימה דקת דומיה לזכרה.
הערות שוליים

1 2  מתעמלת העבר שולמית גולדשטיין הלכה לעולמה, באתר ‏מאקו‏, 27 במאי 2022
↑  Shulamit Goldstein Bio, Stats, and Results | Olympics at Sports-Reference.com, web.archive.org, ‏18 באפריל 2020
1 2  Israel Nationals AA champions, www.oocities.org
↑  World Rhythmic Gymnastics Championships 1985 - Results Women, www.the-sports.org
↑  מירי נבו, ‏מתעמלת העבר שולמית גולדשטיין הלכה לעולמה, באתר ערוץ הספורט, 27 במאי 2022
↑  אסי ממן, ‏טקס הפתיחה לאליפות אירופה נערך בת"א, באתר ONE‏, 17 ביוני 2022
|  משלחת ישראל לאולימפיאדת סיאול (1988)  |
| --- | --- | --- |
|  איגרוף | יהודה בן חיים • יעקב שמואל • אהרון יעקובי |  |
|  היאבקות | דב גרוברמן • אבן ברנשטיין |  |
|  התעמלות מכשירים | רויטל שרון |  |
|  התעמלות אמנותית | שולמית גולדשטיין • רקפת רמיגולסקי |  |
|  טניס | עמוס מנסדורף • שחר פרקיס • גלעד בלום • אילנה ברגר |  |
|  קליעה | אדוארד פפירוב • יצחק יונסי |  |
|  שחייה | אייל שטיגמן |  |
|  שיט | רן טורטן • דן טורטן • אלדד אמיר • יואל סלע |  |
שאטדאון אוטיסטי

שאטדאון אוטיסטי (באנגלית: Autistic Shutdown, "כיבוי") – הוא אחת ההתנהגויות המאפיינות אנשים על הספקטרום האוטיסטי. הוא קשור הרבה פעמים למלטדאון אוטיסטי ולשחיקה אוטיסטית.
הספקטרום האוטיסטי

מאפייני הספקטרום האוטיסטי מפורטים בספר האבחנות הפסיכיאטריות האמריקאי, ה-DSM 5, שיצא לאור בשנת 2013. המאפיינים המגדירים את הספקטרום האוטיסטי הם מגוונים, ואצל כל אוטיסט המאפיינים עשויים להתבטא בצורה שונה, וחלקם עשויים לא להופיע כלל. ישנם אנשים באוכלוסייה הכללית שקיימים אצלם מאפיינים אוטיסטים, אך ההופעה של מספר תסמינים ביחד ומידת המובהקות שלהם הם אלו שקובעים אם אדם הוא אוטיסט.
שאטדאון ומלטדאון

נהוג לקשור שאטדאון למלטדאון. בשני המצבים, מוחו של האוטיסט נהיה כל כך לחוץ שהוא לא יכול לשלוט בתגובתו. במקרה של מלטדאון, הוא עלול לבכות, לצרוח, להכות ולבעוט. שאטדאון אינו נפיץ כמו מלטדאון, אבל עדיין גורם לחוויה קשה עבור האוטיסט וקושי של ההורים והסביבה להבין אותן.
שאטדאון הוא סוג של תגובה להצפה. השאטדאון מאופיין בנסיגה זמנית מאינטראקציה חברתית והוא כולל ירידה ביכולות התקשורתיות והקוגניטיביות. בניגוד למלטדאון, שמתבטא לעיתים קרובות כהתפרצות רגשית אינטנסיבית, שאטדאון מתבטא בנסיגה פנימה, כאשר הפרט הופך ללא תקשורתי ונדמה כמנותק. שאטדאון בדרך כלל נגרם כתוצאה מהצפה חושית, מתשישות חברתית או ממצוקה רגשית, והוא משמש כמנגנון התמודדות אצל אוטיסטים עם מצוקה שהם חשים עקב ההצפה. במהלך השאטדאון האדם עשוי להתקשות לעבד מידע, לקבל החלטות או לתקשר עם אחרים. השאטדאון עשוי להשתנות במשכו ובעוצמתו, ולהימשך בין דקות ספורות למספר שעות.
מלטדאון, לעומת זאת, הוא תגובה עוצמתית ובלתי נשלטת לסיטואציה מציפה שקיימת אצל חלק מהאוטיסטים. המלטדאון מתבטא כהתפרצות רגשית אינטנסיבית ועלול לכלול בכי, צעקות, אגרסיביות או פגיעה עצמית. מלטדאון נובע ממצוקה שעשויה להיגרם כתוצאה משינויים לא צפויים, מסיטואציות חברתיות מסוימות או מהצפה חושית. בעוד שהעוצמה והתדירות של מלטדאון יכולה להשתנות, הבנת הטריגרים ויישום אסטרטגיות התמודדות יכולים לעזור לנהל ולהקל על חייהם של אוטיסטים ועל סביבתם.
מתח וחרדה גורמים להחמרה של הסימפטומים האוטיסטים, לכן הימנעות ממצבי מתח הגורמים למלטדאון או שאטדאון יכולים להועיל לאוטיסטים.
גורמים

הצפה חושית הוא סיבה נפוצה לשאטדאון ומלטדאון. ילדים עם אוטיזם נוטים לחוות אורות, צלילים, ריחות ותחושות בצורה שונה מילדים נוירוטיפיקליים. רבים מהם מתאפינים ברגישות יתר, הם חווים את החושים שלהם בצורה אינטנסיבית יותר, לפעמים עד כדי כאב פיזי. עבור חלק מהילדים האוטיסטים, קפיטריה רועשת בבית הספר או חנות צפופה יכולה לגרום לחרדה. יותר מדי קלט חושי יכול לגרום לשאטדאון.
ילדים עם אוטיזם נוטים להיות קשורים מאוד לשגרה. אירועים בלתי צפויים או שינויים פתאומיים בתוכנית עלולים לגרום למתח רב, ולהוביל לשאטדאון. אנשים אוטיסטים עשויים למצוא את עצמם נסגרים במצבים חברתיים. הם לא מנווטים בכללי השיחה הבלתי נאמרים בצורה טבעית כמו אנשים נוירוטיפקליים, אז המוח שלהם צריך לעבוד קשה במיוחד. הסיבה לשאטדאון לא תמיד תהיה ברורה. לפעמים, מה שקרה עשוי להיראות מינורי.
גם שאטדאון וגם מלטדאון יכולים להתעצם על ידי שחיקה אוטיסטית.
חלק מהילדים מראים סימן ספציפי לפני שאטדאון כמו שפשוף העיניים.
מאפיינים של שאטדאון

תשישות קיצונית: הילד עלול להיות מאוד רדום, לנסות לשכב, או אפילו להירדם בדיוק היכן שהוא/היא נמצאים
נסיגה למקום אחר: הוא/היא עלולים לנסות לעזוב את האזור כדי ללכת למקום שקט יותר, חשוך יותר, פחות צפוף וכו'.
חוסר יכולת לזוז: לחלופין, הגוף שלו יכול להשתחרר לגמרי. הוא/היא עשוי להיראות כאילו הוא/היא "מתרחקים"
חוסר תגובה: ייתכן שהילד לא יגיב כאשר אחרים מנסים לתקשר איתו
עצבנות: הוא/היא עלולים להיות במצב רוח גרוע מהרגיל אם הוא/היא מגיבים
אובדן מיומנויות: הילד עלול להתחיל לשכוח משימות פשוטות או התנהגויות שהוא/היא טוב בהן בדרך כלל. לדוגמה, הכישורים המילוליים של מישהו יכולים לסגת במהלך שאטדאון
תגובות רצויות של הסביבה

על מנת להתאושש משאטדאון, האדם החווה אותו זקוק למרחב בטוח ושקט, ונטול גירויים במידת האפשר. סבלנות, הבנה ואמפתיה חיוניים בזמן שאדם חווה שאטדאון, כמו גם כיבוד הצורך של האדם בבדידות ובקלט חושי מופחת. באמצעות למידה של הטריגרים ניתן להפחית את התדירות ואת ההשפעה של השאטדאון.
הערות שוליים

↑  American Psychiatric Association, Diagnostic and Statistical Manual of Mental Disorders, 5, American Psychiatric Association, עמ' 42,50-59
↑  Different minds. One Scotland, Different Minds | Autism Scotland
↑  Dr Cathy Pratt, BCBA-D; Updated by: Rachel Hopf, M. A., SLP-CCC, Graduate Assistant and Kelsey Larriba-Quest, M. Ed, Graduate Assistant;, Characteristics of Individuals with an ASD: Articles: Indiana Resource Center for Autism: Indiana University Bloomington, Indiana Resource Center for Autism
1 2 3 4 5 6 7  Claire Delano BA, Autism Shutdown: The Causes and How to Manage It, Autism Parenting Magazine, ‏2021-07-29
1 2  Claire Delano BA, Autism Shutdown: The Causes and How to Manage It, Autism Parenting Magazine, ‏2021-07-29
1 2  mmorran1, Autistic Shutdowns: A Guide for Neurodivergent Adults, My Soul Balm, ‏2022-01-11
↑  Meltdown and shutdown of autistic people, autismwestmidlands, ‏2019
↑  Emma Fox, Autism 101: What are autistic shutdowns?, The Autisphere, ‏2021-01-21
1 2  What are Autistic Shutdowns? (adults and kids), A Day in our Shoes, ‏2023-03-31
↑  Meltdowns – a guide for all audiences, www.autism.org.uk
↑  Meltdowns and shutdowns, Ambitious about Autism
↑  Autistic Meltdowns and How to Avoid Them, Verywell Health
↑  Nicole, Meltdowns & Calming Techniques in Autism, Autism Research Institute, ‏2022-06-28
↑  Jerry Arsenault, Shutdowns and Stress in Autism, Autism Awareness, ‏2006-11-27
תומאש הולש

תומאש הולש (בצ'כית: Tomáš Holeš; נולד ב-31 במרץ 1993) הוא כדורגלן צ'כי, המשחק בעמדת המגן ימני בסלביה פראג ובנבחרת צ'כיה.
קריירה בינלאומית

ב-7 בספטמבר 2020, הולש ערך את הופעת הבכורה שלו במדים הלאומיים של נבחרת צ'כיה במשחק במסגרת ליגת האומות מול נבחרת סקוטלנד, משחק שבו שותף במלוא 90 הדקות, שבסופו נגמר בהפסד צ'כי בתוצאה 2–1.
ב-25 במאי 2021, הולש נכלל בסגל הנבחרת ליורו 2020. ב-27 ביוני 2021, הוא כבש בדקה ה-68 את השער הראשון לזכות צ'כיה ואף בישל את השער השני בדקה ה-80 לפטריק שיק במסגרת הניצחון המפתיע 0–2 על נבחרת הולנד בשלב שמינית הגמר.
נכלל בסגל נבחרת צ'כיה לטורניר יורו 2024.
תארים > קבוצתיים

אליפות צ'כיה (2): 2019/20, 2020/21
הגביע הצ'כי (1): 2020/21
הערות שוליים

↑  Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
| נבחרת צ'כיה – יורו 2020 |
| --- | --- | --- |
|  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי |  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי | צ'כיה |
| נבחרת צ'כיה – יורו 2024 |
| --- | --- | --- |
|  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק |  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק | צ'כיה |
תומאש מייבסקי

תומאש מייבסקי (בפולנית: Tomasz Majewski; נולד ב-31 באוגוסט 1981) הוא אתלט פולני. פעמיים ברציפות אלוף אולימפי (בייג'ינג 2008 ולונדון 2012), סגן  אלוף העולם (ברלין 2009) ואלוף אירופה (ברצלונה 2010) בהדיפת כדור ברזל.
ביוגרפיה

מייבסקי התחרה באוניברסיאדה שהתקיימה בטגו, קוריאה הדרומית בשנת 2003 וסיים במקום חמישי בהדיפת כדור ברזל בתוצאה של 19.90 מטר. באוניברסיאדה שנערכה באיזמיר טורקיה בשנת 2005 הוא זכה במדליית זהב בהדיפת כדור ברזל בתוצאה של 20.60 מטר.
באליפות אירופה באתלטיקה שנערכה בגטבורג, שוודיה בשנת 2006 סיים מייבסקי במקום שמיני בהדיפת כדור ברזל בתוצאה של 19.85 מטר. באליפות העולם באתלטיקה באולם שנערכה בולנסיה ספרד אותה שנה הוא זכה במדליית ארד בשיא פולין חדש של 20.93 מטר, אחרי ריס הופה (21.20 מטר) וכריסטיאן קאנטוול (21.77 מטר), שניהם מארצות הברית. באליפות העולם באתלטיקה שנערכה באוסקה יפן בשנת 2007 הוא סיים במקום חמישי בהדיפת כדור בתוצאה של 20.87 מטר.
ביוגרפיה > אלוף אולימפי

באולימפיאדת בייג'ינג (2008) זכה מייבסקי במדליית זהב בשיא אישי חדש של 21.51 מטר, לפני קאנטוול (21.09 מטר) ואנדריי מיחנביץ' (21.05 מטר). הייתה זו מדליית הזהב הראשונה של פולין בהדיפת כדור ברזל מאז זכייתו של ולדיסלב קומר באולימפיאדת מינכן (1972).
באליפות אירופה באתלטיקה באולם, שנערכה בטורינו איטליה בשנת 2009, זכה מייבסקי במדליית זהב כשהדף למרחק של 21.02 מטר, לפני ייבס נייר מצרפת (20.42 מטר) ורלף ברטלס מגרמניה (20.39 מטר). באליפות העולם באתלטיקה שנערכה בברלין גרמניה אותה שנה הוא זכה במדליית כסף בתוצאה של 21.91 מטר, אחרי כריסטיאן קאנטוול (22.03 מטר) ולפני רלף ברטלס (21.37 מטר).
באליפות אירופה באתלטיקה שנערכה בברצלונה ספרד בשנת 2010 זכה מייבסקי במדליית כסף בתוצאה של 21.00 מטר, אחרי אנדריי מיחנביץ' שהדף סנטימטר אחד רחוק יותר, ולפני רלף ברטלס (20.93 מטר).
באליפות העולם באתלטיקה שנערכה בטגו קוריאה הדרומית בשנת 2011 סיים מייבסקי במקום תשיעי בתוצאה של 20.18 מטר.
במשחקים האולימפיים שנערכו בלונדון בשנת 2012 זכה מייבסקי בפעם השנייה ברציפות במדליית זהב בהדיפץ כדור ברזל בתוצאה של 21.89 מטר, לפני דוד שטורל מגרמניה (21.86 מטר) וריס הופה (21.23 מטרים) והיה הודף כדור הברזל הראשון שמגן על תוארו האולימפי מאז פרי אובריאן מארצות הברית שעשה זאת במלבורן 1956.
באליפות אירופה באתלטיקה שנערכה בציריך שווייץ בשנת 2014 זכה מייבסקי במדליית ארד בהיפת כדור ברזל בתוצאה של 20.83 מטר, אחרי דוד שטורל (21.41 מטר) ובורחה ויואס מספרד (20.86 מטר).
שרון אקסלרוד

| --- | --- |
אין תמונה חופשית
 לידה:  1970 (בת 54 בערך)
 מידע כללי
 מדינה:  ישראל
 ספורט
 ענף ספורט:  שחייה
 תת-ענף:  סגנון גב
 
שרון אקסלרוד (נולדה בשנת 1970), היא אלופת ישראל בשחייה בעבר. התמחתה בסגנון גב.
ביוגרפיה

אקסלרוד התאמנה בקבוצת הפועל עמק חפר/נתניה בהדרכתו של שמריהו נאבל.
ביוגרפיה > 1983

באליפות ישראל בשחייה שנערכה בווינגייט בסוף חודש אוגוסט 1983 זכתה אקסלרוד במדליית כסף, במשחה ל-200 מטר גב בשיא ישראלי חדש לגילאי 13 של 2:36.85 דקות, אחרי עירית גלוסקינוס מהפועל ימק"א ירושלים שקבעה שיא ישראלי חדש לגילאי 16 ו-18 של 2:29.01 דקות, ולפני תמר הראל בת אגודתה (2:44.01 דקות) שתיהן מהפועל עמק חפר/נתניה.
ביוגרפיה > 1986

באליפות ישראל בשחייה (בריכת 25 מטר) שנערכה בנהריה בפברואר 1986 זכתה אקסלרוד במדליית ארד במשחה ל-100 מטר גב בתוצאה של 1:11.90 דקות, אחרי איריס קומן ממכבי נהריה (1:11.73 דקות) וורד ליברמן ממכבי תל אביב כפר המכביה (1:11.86 דקות)
ביוגרפיה > 1986 > אלופת ישראל

באליפות ישראל בשחייה שנערכה בווינגייט באוגוסט 1986 זכתה אקסלרוד בשתי מדליות, זהב וכסף. מדליית זהב במשחה ל-200 מטר גב בתוצאה של 2:31.54 דקות, לפני עינת גבאי ממכבי חיפה (2:36.51 דקות) ורוית שילה מהפועל ערד (2:38.31 דקות) ומדליית כסף, במשחה ל-100 מטר גב בתוצאה של 1:11.65 דקות, 4 מאיות השנייה איטי מדורית משלר ממכבי ירושלים שקבעה שיא ישראלי חדש לגילאי 14 של 1:11.61 דקות, ולפני ורד ליברמן ממכבי תל אביב (1:13.87 דקות). נוסף לכך, היא סיימה במקום חמישי במשחה ל-400 מטר חופשי.
ביוגרפיה > 1987

בתחרות שמונה האומות שנערכה באנטוורפן, בלגיה ביולי 1987 סיימה אקסלרוד פעמיים במקום שמיני במשחה ל-100 מטר גב בתוצאה של 1:11.88 דקות ובמשחה ל-200 מטר גב בתוצאה של 2:34.18 דקות.
באליפות ישראל בשחייה שנערכה בווינגייט בסוף חודש אוגוסט אותה שנה היא זכתה בשתי מדליות זהב, במשחה ל-100 מטר גב בתוצאה של 1:11.27 דקות, לפני דורית משלר (1:12.38 דקות) והדס פדה מהפועל נהריה ובמשחה ל-200 מטר גב בתוצאה של 2:32.76 דקות, לפני הדס פדה  (2:37.67 דקות) ודורית משלר (2:39.63 דקות).